ალმისრას ხელშეკრულება

ალმისრას ხელშეკრულება — მესამე ოფიციალური შეთანხმება კასტილიისა და არაგონის სამეფოებს შორის, რომელიც მიზნად ისახავდა ალ-ანდალუსის ტერიტორიაზე მათი ექსპანსიის საზღვრების განსაზღვრასა და ორ ქრისტიანულ სამეფოს შორის კონფლიქტების პრევენციასHistory.

 შინაარსი და მნიშვნელობა 
ხელშეკრულების თანახმად, განსაზღვრეს კასტილიისა და არაგონის გავლენის საზღვრები, განსაკუთრებით ვალენსიის სამეფოს ტერიტორიაზე. შეთანხმება ადგენდა, რომ ბიარ-ბუსო-ვილახოიოსას ხაზის სამხრეთით მდებარე ტერიტორიები კასტილიას უნდა გადასცემოდაEl tratado de Almizra.

დოკუმენტს არაგონის მეფე ხაიმე I დამპყრობელი ხელს აწერდა 1244 წლის 26 მარტს, ხოლო კასტილიის მომავალმა მეფე ალფონსო X ბრძენმა, შეთანხმება მოგვიანებით დაადასტურა.

აღნიშნული ხელშეკრულება წარმოადგენდა პასუხს ორივე მხარის მიერ ადრე დადებული შეთანხმებების — ტუდილენის (1151) და კასორლას (1179) ხელშეკრულებების — დარღვევებზეEl Tratado de Almizra cumple su 30 aniversario. დარღვევათა მაგალითებად მოიხსენიება ხაიმე I-ის მიერ კაუდეტის, ვილენასა და საქსის ოკუპაცია, რომლებიც ბიარის პორტს ეკუთვნოდნენ და კასტილიის სამეფოს ტერიტორიად ითვლებოდნენ, ხოლო ალფონსო ინფანტმა თავის მხრივ დაიკავა ხატივა, რომელიც არაგონის სამფლობელო იყო.

ხელშეკრულების არსებობა პირველად ფიქსირდება ხაიმე I-ის ავტობიოგრაფიულ ქრონიკაში — Llibre dels feits — მეორე თავში. თუმცა შეთანხმების სრული ტექსტი საჯაროდ პირველად 1905 წელს გამოქვეყნდა, როკე ჩაბასის მიერ, რომელმაც მისი ასლი არაგონის გვირგვინის არქივში აღმოაჩინა.

ხელშეკრულება გაფორმდა თანამედროვე ესპანეთის კამპო დე მირას მუნიციპალიტეტში (ალიკანტეს პროვინცია), რომელიც ისტორიულად ცნობილია ალმისრას სახელით. ამ ადგილის მნიშვნელობა ოფიციალურად დადასტურდა 1926 წლის 8 ივლისის სამეფო ისტორიის აკადემიის მოხსენებაში, რომელშიც ნათქვამია, რომ ზავის დადება მოხდა ალმისრას ციხესიმაგრეშიFerrándiz Lozano, José. Data Almizrano. Siete siglos y medio de historiografía valenciana sobre el Tratado de Almizra (1244—1994). Ateneo. Alicante, 1994 (исп.).

მოგვიანებით, 1977 წელს, ამ ისტორიული მოვლენის აღსანიშნავად ქალაქში აღმართეს მემორიალური ძეგლი, ხოლო ყოველწლიურად, 25 აგვისტოს, ამ დღის აღსანიშნავად თეატრალიზებული აღლუმი იმართებაHoy, hace 779 años se firmó el Tratado de Almizra.

ხელშეკრულებაში განსაზღვრული ციხესიმაგრეების მდებარეობის ანალიზი აჩვენებს, რომ კასტილია იღებდა დაბლობის ციხესიმაგრეებს, ხოლო არაგონი — მთიანეთის ციხესიმაგრეებს, რაც საშუალებას აძლევდა არაგონს გაეკონტროლებინა სტრატეგიული წვდომა სამხრეთის ტერიტორიებზე.

1296 წელს დაიწყო ახალი კონფლიქტი კასტილიასა და არაგონს შორის. არაგონის მეფე ხაიმე II დაიპყრო მურსიის სამეფო. შედეგად, რეგიონი ორად გაიყო, ხოლო მისი ჩრდილოეთ ნაწილები — შუა და ქვემო ვინალოპო, კამპო დე ალიკანტე და კოსტა ბლანკა — შემოიერთა ვალენსიის სამეფომ, რაც ოფიციალურად დადასტურდა ტორელასისა (1304) და ელჩეს (1305) ხელშეკრულებებითLas fronteras de Almizra.

 სქოლიო 

კატეგორია:რეკონკისტა
კატეგორია:ესპანეთის ისტორია